Big Game

Big Game er en amerikansk actionfilm fra 2014, regissert av Jalmari Helander. Manus ble skrevet av Helander, sammen med Petri Jokiranta.

Hovedrollene spilles av Samuel L. Jackson, Onni Tommila, Ray Stevenson, Victor Garber, og Ted Levine. Historien følger en ung finsk tenåring som er på camping i skogen, og må hjelpe til med å redde USAs president etter at Air Force One blir skutt ned i nærheten av den øde campingplassen hans i skogen. Filmen hadde først premiere under Toronto internasjonale filmfestival, i september 2014. Den ble deretter sluppet den 19. mars 2015 i Finland, og den 26. juni 2015 i Nord-Amerika.

Handling 
Når Air Force One blir skutt ned av terrorister blir USAs president William Alan Moore, strandet i den øde villmarken i Finland. Han finner bare én person i nærheten som kan redde ham: En 13 år gammel finsk gutt, som heter Oskari. Han befinner seg i skogen på jakt, for å bevise sin modenhet ovenfor slektningene sine. Oskari hadde planlagt å spore opp et rådyr, men oppdager i stedet presidenten. Men terroristene nærmer seg snart området for å kidnappe og henrette presidenten, samtidig som The Pentagon forsøker å finne ut hva som foregår over satellitt - sammen med USAs visepresident, CIA-direktøren og tidligere CIA-feltagent Herbert som har blitt hentet inn som konsulent på grunn av presidentens forsvinning.

Oskari synes allerede det er vanskelig å bli ansett som en voksen jeger, på grunn av farens rykte. Faren hans skal ha jaktet på, og beseiret, en bjørn på hans egen aller første jakt. Oskaris tro på seg selv blir ytterligere ødelagt når han følger et kart som faren hadde gitt ham, bare for å finne et bærbart kjøleskap på stedet som faren hadde merket av på kartet. I kjøleskapet oppdager Oskari hodet til en drept hjort, som faren ønsker at Oskari skal vise frem som symbol på sine jakt-ferdigheter.

Men de blir snart konfrontert av Morris, agent fra U.S. Secret Service, som orkestrerte hele nedskytningen av Air Force One – etter å ha blitt mer og mer desillusjonert over Moore som president. Han hadde blitt leid inn av Hazar, en leiesoldat som brukte Morris for å få tak i presidenten. Men Oskari redder presidenten igjen, men de faller ned fra fjellet og lander i en elv. De oppdager at denne elven fører til den samme innsjøen hvor Air Force One hadde styrtet. Moore og Oskari svømmer inn i det ødelagt flyet, men kort tid senere blir de angrepet av Hazar. Samtidig blir et team av U.S. Navy SEALs sendt til området for å lete etter presidenten.

Skuespillere 
 Samuel L. Jackson som William Alan Moore, USAs president
 Onni Tommila som Oskari
 Felicity Huffman som direktør for CIA
 Victor Garber som USAs visepresident
 Ted Levine som General Underwood
 Jim Broadbent som Fred Herbert. Tidligere CIA-agent
 Ray Stevenson som agent Morris, fra Secret Service
 Mehmet Kurtuluş som Hazar. En tidligere CIA-agent, og nå leiesoldat.

Referanser

Eksterne lenker 
 

Actionfilmer fra USA
Filmer fra 2014
Engelskspråklige filmer